**Zápisnica zo zasadnutia Vedeckej rady Ústavu slovenskej literatúry SAV**

Termín: 14. 1. 2022

Zasadnutie sa uskutočnilo v online forme.

Prítomní: Vladimír Barborík, Ján Gbúr, Martin Golema, Tomáš Horváth, Pavol Matejovič, Radoslav Passia

Ospravedlnený: René Bílik

Program:

Otvorenie

1.) Schvaľovanie inovovanej Vedeckej koncepcie ÚSlL SAV, v. v. i.

2.) Vyjadrenie VR k návrhom tém doktorandského štúdia

3.) Rôzne

Záver

 Predseda Vedeckej rady ÚSlL SAV otvoril zasadanie a privítal prítomných.

K bodu 1:

 Predseda VR Vladimír Barborík informoval o príčinách, ktoré viedli k vypracovaniu novej podoby Vedeckej koncepcie ÚSlL SAV. Stalo sa tak kvôli prechodu ústavu na inštitucionálnu formu v. v. i., zároveň došlo k istým štruktúrnym zmenám v ÚSlL SAV: niektoré oddelenia sa transformovali a niektoré vznikli ako nové. Týmto novým skutočnostiam sa musela prispôsobiť inovovaná vedecká koncepcia.

 Následne VR prerokúvala sformulovanú vedeckú koncepciu ústavu. Prof. Gbúr a prof. Golema ocenili formuláciu vedeckej koncepcie a nemali k nej pripomienky. Postupne sa vyjadrili všetci členovia vedeckej rady. Pavel Matejovič navrhol niektoré spresnenia vo formuláciách, napríklad k základnému výskumu, ktorý vykonáva ÚSlL SAV, navrhol pridať aj aplikovaný výskum. Následne prebehla diskusia a po hlasovanie o vedeckej koncepcii ústavu.

 Vedecká koncepcia ÚSlL SAV bola schválená šiestimi hlasmi zo šiestich prítomných hlasujúcich.

 Po hlasovaní predseda VR V. Barborík informoval, že prof. René Bílik sa predsedovi VR písomne vyjadril za schválenie vedeckej koncepcie ústavu v navrhnutej podobe.

K bodu 2:

 Prebehla diskusia o navrhovaných témach doktorandského štúdia. Prof. Gbúr odporúčal v budúcnosti ponúknuť širší diapazón doktorandských tém, čo by mohlo pritiahnuť vyšší počet záujemcov. Prof. Golema formuloval potrebu podchytiť talentovaných adeptov na literárnovednú prácu medzi študentmi ešte vo fáze pred vypísaním konkurzu.

 Vedecká rada po prerokovaní akceptovala navrhované doktorandské témy na školský rok 2022/2023. Sú to nasledovné témy:

*Školiteľka: doc. PhDr. Erika Brtáňová, CSc.*

1. Podoby satiry v starších obdobiach slovenskej literatúry

 2. Podoby polemiky v starších obdobiach slovenskej literatúry

*Školiteľka: Mgr. Dana Hučková, CSc.*

1. Lyrická poézia P. O. Hviezdoslava z prelomu 19. a 20. storočia

 2. Lyrický subjekt v poézii slovenskej moderny

*Školiteľ: Mgr. Radoslav Passia, Ph.D.*

1. Mesto v slovenskej literatúre po roku 1989 (vybrané teoretické problémy a autori/autorky)

2. Podoby šedej zóny na Slovensku v 80. rokoch 20. storočia: medzi oficiálnou a neoficiálnou literatúrou

*Školiteľka: Mgr. Ivana Taranenková, PhD.*

1. Autobiografické žánre v slovenskej literatúre 19. storočia

2. Postmodernizmus v slovenskej próze 90. rokov

*Školiteľ: Mgr. Tomáš Horváth, PhD.*

1. Žáner hororu a hororovej fantastiky

2. Tvorba Jána Hrušovského, Ivan Minárika a Gejzu Vámoša

K bodu 3:

 Predseda VR V. Barborík informoval o voľbách do Správnej rady ÚSlL SAV, ktoré sa uskutočnia dňa 17. 1. 2022 a ktoré organizuje Vedecká rada. Avizoval tiež budúce stretnutie VR ohľadom schválenia výročnej správy ÚSlL SAV.

 Na záver predseda VR poďakoval členom vedeckej rady za účasť a zasadnutie ukončil.

Zapísal: Mgr. Tomáš Horváth, PhD.

 Doc. Mgr. Vladimír Barborík, CSc.

 predseda Vedeckej rady ÚSlL SAV